open-index/open-wikipedia-markdown huggingface dataset:
Madona piirkond

**Madona piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Madona, Cesvaine, Lubāna ja Ērgļi piirkonnad ühiseks omavalitsuseks ühendati. 1. juulil 2025 liideti sellega ka Varakļāni piirkond. Uue Madona piirkonna pindala on 3354,8 km². Piirkonna halduskeskuseks on Madona linn.

## Haldusjaotus

* Cesvaine
* Lubāna
* Madona
* Varakļāni
* Arona vald (*Aronas pagasts*)
* Barkava vald (*Barkavas pagasts*)
* Bērzaune vald (*Bērzaunes pagasts*)
* Cesvaine vald (*Cesvaines pagasts*)
* Dzelzava vald (*Dzelzavas pagasts*)
* Ērgļi vald (*Ērgļu pagasts*)
* Indrāni vald (*Indrānu pagasts*)
* Jumurda vald (*Jumurdas pagasts*)
* Kalsnava vald (*Kalsnavas pagasts*)
* Lazdona vald (*Lazdonas pagasts*)
* Ļaudona vald (*Ļaudonas pagasts*)
* Liezēre vald (*Liezēres pagasts*)
* Mārciena vald (*Mārcienas pagasts*)
* Mētriena vald (*Mētrienas pagasts*)
* Murmastiene vald (*Murmastienes pagasts*)
* Ošupe vald (*Ošupes pagasts*)
* Prauliena vald (*Praulienas pagasts*)
* Sarkaņi vald (*Sarkaņu pagasts*)
* Sausnēja vald (*Sausnējas pagasts*)
* Varakļāni vald (*Varakļānu pagasts*)
* Vestiena vald (*Vestienas pagasts*)

## Viited

## Välislingid
*Madona piirkonna koduleht
Kārzdaba

**Kārzdaba** on küla (*mazciems*) Lätis Madona piirkonnas Cesvaine vallas.

Kārzdaba asub valla lääneosas Riiast 159 kilomeetri kaugusel Kārzdaba järve kaldal. Seal asub Kārzdaba bussipeatus. Aastail 2009–2021 kuulus küla Cesvaine piirkonda.

Külas asuvad Grantskalni muinaskalmed on riikliku kaitse all.

Aastal 2018 oli külas 17 elanikku, aastal 2021 oli elanikke 20.

## Viited
Mentes (küla)

**Mentes** (vanasti ka *Riteņmuiža*) on küla (*mazciems*) Lätis Madona piirkonnas Cesvaine vallas.

Mentes asub valla loodeosas Tirza jõe kaldal. Külas on Mentese bussipeatus. Aastail 2009–2021 kuulus küla Cesvaine piirkonda.

## Viited
Vokaaltreener

**Vokaaltreener** (inglise keeles *vocal coach*) on tavaliselt pianisti väljaõppega lauljate koolitamisele spetsialiseerunud muusikaõpetaja, kes aitab lauljal valmistada ette näiteks ooperirolli või kontserdikava või juhendada teda helisalvestuse käigus. 

Kuigi vokaaltreener võib anda nõu ka laulutehnika või laulja hääle arendamise osas, eristatakse vokaaltreenerit lauluõpetajast. 

Vokaaltreenerid võivad olla spetsialiseerunud nii klassikalisele kui ka eri stiilides pop-muusikale. Mõned vokaaltreenerid annavad nõu pigem laulmise muusikalistes aspektides nagu fraseerimine, teised on spetsialiseerunud sellistele valdkondadele nagu hingamistehnika või diktsioon ja hääldus eri keeltes.

Vokaaltreeningud võivad toimuda nii eratundide kui ka töötubade või meistriklassidena.
Ain Alvela

**Ain Alvela** (sündinud 17. septembril 1967 Võrus) on eesti ajakirjanik.

Ta on lõpetanud Fr. R. Kreutzwaldi nimelise Võru I Keskkooli 1985. aastal, aastatel 2002–2006 õppis Eesti Maaülikoolis metsamajandust.

Alustas ajakirjanikuna töötamist Võru maakonnalehes Elu 1994. aastal, sel ajal tegi Ülo Tootseni juhendamisel ka mõned kaastööd ETV-le. Aastatel 1996–1999 oli ajalehe Harjumaa tegevtoimetaja, aastatel 1999–2000 Postimehe reporter, seejärel töötas aastatel 2000–2014 Äripäevas. Aastatel 2014–2017 oli tööl Maalehes. 

Aastatel 1998–2001 toimetas Maardu Linnalehte ja Jõelähtme valla lehte, alates 2021. aastast on Kose Teataja toimetaja ja töövõtulepingu alusel ajalehe Harju Elu ajakirjanik. Alates 2020. aastast ajakirja TööstusEST toimetaja.

Teinud kaastööd paljudele meediaväljaannetele, näiteks TV Nädal, Eesti Mets, Tehnikamaailm, Kodu ja Ehitus, Maakodu, Maaleht, Maa Elu jt. Toimetanud raamatuid, eriväljaandeid, näiteks alates 2018. aastast Pärnu Maalehte. Ajakirjandusvaldkonna meelisteemad on keskkond, tööstus ja teadus.

Ain Alvela on Eesti Ajakirjanike Liidu liige.

Harrastused – kalapüük, lugemine.
Brugge Püha Jakobi kirik

**Brugge Püha Jakobi kirik** (hollandi keeles *Sint-Jakobskerk*) on 13. sajandil alustatud ja 15. sajandil laiendatud katoliku kirik Brugges Belgias. Kiriku vaatamisväärsuseks on rikkalik kogu kunstiteoseid

## Ajaloost
Esimene ehitis püstitati 1240. aastal, see oli mõõtmetelt pigem kabel. Ehitist laiendati kiriku patrooni Burgundia hertsogi ja Brugge gildide annetuste toel märgatavalt aastail 1459–1512, et see vastaks Brugge kasvavale jõukusele. Kirik on sellest perioodist säilitanud oma väliskuju ja kolmelöövilise kodakiriku ruumiplaani. Põhjapoolsesse külglöövi ehitati mitu külgkabelit ja puidust koorivõlv. Algsest 13. sajandi kirikust on säilinud ainult transept.

Kirik kannatas pildirüüste ajal 1580. aastal, osa kunsti hävis selles. 17. sajandi lõpul ja 18. sajandi alguses ehitati kiriku interjöör ümber barokkstiilis. 17. sajandi viimasel kümnendil lisati kirikule veel mõned külgkabelid ning ehitati lõuna- ja põhjasissepääsude portaalid. Kooriaknad müüriti kinni ja teravkaartele anti segmentkaarne kuju. 17.-18. sajandi vahetusest pärineb ka kiriku mööbel ja mõned maalid. 19. sajandil lisati uusgooti vorme sakramendimajale ja põhjalöövi koorile. Lääneportaal taastati algses varagooti stiilis ja 1910–1911 restaureeriti põhjapoolne transeptiharu.

## Sisustus
Kirikus on rohkelt kunstiteoseid: kolme stseeniga tahvelmaal "Püha Lucia legend", mille järgi on saanud hüüdnime anonüümne Lucia legendi meister. Peaaltaril on "Kuningate kummardamine" ja kolmteist stseeni Jeesuse ja püha Jakobus vanema elust, Ferry de Grosi kabelis on tema aastast 1544 pärinev hauamonument ja Luca della Robbia kõrgreljeef "Madonna ja laps" ümmarguses raamis, 15. sajandi skulptuurigrupp püha Jakobus vanemast koos palveränduritega, üks barokktribüün 1629. aastast ja rikkalikes vormides barokk-kantsel.

## Pildid

Master Of The Saint Lucy Legend - Legend of St Lucy - WGA14615.jpg|Püha Lucia legend
PM 142411 B Brugge.jpg|Vasest hauaplaat, 1461
PM 142390 B Brugge.jpg|Sakramendimaja
PM 141227 B Brugge.jpg|Jakobus vanem koos palveränduritega
Brügge, St. Jakobuskirche, Grabkapelle des Ferry de Gros.jpg|Ferry de Grosi hauakabel
PM 142413 B Brugge.jpg|Luca della Robbia Madonna
Zeghere van Male Pierter Pourbus 1578.jpg|Pieter Pourbus vanema maalitud epitaaf, 1578
Sint-Jakobskerk (Brugge) Kanzel 1.jpg|Barokk-kantsel


## Viited
Kraukļi (Cesvaine vald)

**Kraukļi** on küla (*ciems*) Lätis Madona piirkonnas Cesvaine vallas.

Kraukļi asub valla keskosas Riiast 168 kilomeetri kaugusel Kuja jõe kaldal. Aastail 2009–2021 kuulus küla Cesvaine piirkonda.

Külas on Krēmeri rühma partisanide mälestusmärk. Külas on ka raamatukogu ja Kraukļi bussipeatus.

## Elanike arv


* 146 (1970)
* 133 (1979)
* 211 (1989)
* 139 (2000)

* 100 (2011)
* 117 (2018)
* 95 (2021)
* 90 (2025)


## Viited
Tigray sõda

**Tigray sõda** oli 3. novembril 2020 Etioopia Tigray osariigis alanud kodusõda. Sõjas on ühel poolel Etioopia valitsus ja Eritrea ning teisel poolel Tigray Rahva Vabastusrinne (TRV).

Pinged TRV ning Etioopia ja Eritrea valitsuste vahel olid kasvanud aastaid, sõda algas, kui Tigray mässulised ründasid Etioopia kaitseväe põhjaväejuhatuse baase ja Tigray peakontorit. Etioopia ründas TRV-d vastukaaluks lõunast ning Eritrea põhjast, Etioopia peaminister Abiy Ahmed nimetas vasturünnakuid "korrakaitseoperatsioonideks". Keskvõim võttis Tigray pealinna Mek’ele oma kontrolli alla 28. novembril ning Abiy kuulutas operatsiooni lõppenuks. Tigray omavalitsus teatas selle peale, et jätkab vastupanu, kuni "sissetungijad" on välja aetud. Tigray kaitseväed võtsid pealinna tagasi 28. juunil 2021. Sama aasta juuliks olid nad jõudnud ka piirnevatesse Amhara ja Afari osariiki.

2021. aasta novembri alguses vallutasid Tigray kaitsejõud ja Oromo Vabastusarmee (OVA) Tigrayst lõunasse Addis Abebasse suunduval maanteel mitu linna ning TRV teatas, et kaalutakse Addis Abeba peale liikumist. TRV, OVA ja seitse väiksemat rühmitust panid kokku koalitsiooni, et "jõuga või läbirääkimistega kukutada Abiy valitsus ning moodustada üleminekuvalitsus". Pärast keskvalitsuse vasturünnakut ja mitut läbirääkimistevooru kuulutati 24. märtsil 2022 välja humanitaarvaherahu, et võimaldada humanitaarabi laekumine Tigraysse. Vaenutegevus laienes taas ning sõda jätkus augustis 2022. Rahuläbirääkimiste läbikukkumisele järgnes mitu mobilisatsiooni, oktoobriks 2022 olid nii Etioopia, Eritrea kui ka Tigray mobiliseerinud sadu tuhandeid sõdureid.

Kõik osapooled on sõja jooksul pannud toime sõjakuritegusid. Kogu konflikti jooksul on aset leidnud mitu tsiviilisikute massilist hukkamist (nt Hagere Selami veresaun, Mai Kadra veresaun ja Aksumi veresaun). Oktoobriks 2022 oli sõjas hukkunud vähemalt 385 000 – 600 000 inimest ning vägistamine oli muutunud igapäevaseks nähtuseks, vägistati nii 8-aastasid tüdrukuid kui ka 72-aastaseid naisi. Osa vägistamisjuhtumitest pandi toime ka perevägivallana. Sõja tõttu on tekkinud akuutne humanitaarkriis ja näljahäda. Sõja käigus on tehtud rohkesti katseid poolte vahel rahu sõlmida ning 20. detsembril 2020 toimus poolte lepitamiseks erakorraline Ida-Aafrika Arenguühenduse tippkohtumine.

## Vaata ka
* 2020. aasta Etioopias
* Eritrea-Etioopia sõda
* Eritrea-Etioopia piirikonflikt
* Etioopia tsiviilkonflikt (2018–)
* Etioopia kodusõda
* Kodusõdade loend
* Kestvate sõjaliste konfliktide loend

## Viited
La France Insoumise

**La France Insoumise** (prantsuse keelest *Alistamatu Prantsusmaa*) on vasakpopulistlik Prantsusmaa erakond, mille asutas 2016. aastal toonane Euroopa Parlamendi liige ja endine Vasakpartei (PG) kaaspresident Jean-Luc Mélenchon. Erakonna öko- ja demokraatlikult sotsialistlik programm kannab pealkirja "L'Avenir en commun" (*Jagatud tulevik*).

La France Insoumise nimetas 2017. aasta Prantsusmaa presidendivalimisteks oma kandidaadiks esimehe Mélenchoni, kes kogus esimeses ringis 19,5% häältest ning jäi neljandaks. Teise ringi pääsemisest jäi puudu umbes 2%. Pärast 2017. aasta parlamendivalimisi moodustas La France Insoumise Rahvuskogus 17-liikmelise parlamendirühma, mille esimeheks sai Mélenchon. 2019. aasta Euroopa Parlamendi valimised olid erakonna jaoks pettuseks, kuna Euroopa Parlamendis saadi vaid kuus kohta.

Aastal 2022 oli Mélenchon taas La France Insoumise'i presidendikandidaat, talle avaldas hiljem toetust ka vasakpoolsete parteide eelhääletuse (vasakpoolsete parteide eelhääletuse) võitja, Walwari erakonna juht Christiane Taubira. Aprillis 2022 toimunud presidendivalimiste esimeses ringis tuli Mélenchon 7,7 miljoni häälega kolmandaks, jäädes teiseks jäänud Marine Le Penile napilt alla.

Erakonna logo on kreeka fii väiketäht.

## Vaata ka
* 2017. aasta Prantsusmaa parlamendivalimised
* 2017. aasta Prantsusmaa presidendivalimised
* La France Insoumise'i rühm
* Vasakrinne (Prantsusmaa)

## Viited
Tõleti Raamatukogu

**"Tõleti Raamatukogu"** oli 1978. aastal ilmunud omakirjastuslik väljaanne, mida ilmus kaks numbrit ja mis sisaldas välis-eesti autorite luulekogusid. 

"Tõleti Raamatukogu" toimetaja ja väljaandja oli Hubert Jakobs.

*Tõleti Raamatukogu nr 1. – Kalju Lepik, "Kivimurd". Bernard Kangro "Veebruar", "Puud kõnnivad kaugemale".

*Tõleti Raamatukogu nr 2. – Arved Viirlaid, "Jäätanud peegel". Arno Vihalemm, "Consolationes".

## Vaata ka

*Tõlet.
Mathilde Panot

**Mathilde Panot** (sündinud 15. jaanuaril 1989) on Prantsusmaa poliitik, aastast 2021 Rahvuskogu La France Insoumise'i rühma president. Ta valiti Rahvuskokku juunis 2017 Val-de-Marne'i departemangust.

Panot oli 2017. aasta Prantsusmaa presidendivalimiste ajal La France Insoumise'i toetusrühmade koordinaator.

## Vaata ka
* 2017. aasta Prantsusmaa parlamendivalimised
* 2022. aasta Prantsusmaa parlamendivalimised

## Viited
Veneetsia komisjon

**Veneetsia komisjon** (ametlikult **Euroopa Nõukogu komisjon "Demokraatia õiguse kaudu"**) on riigiõiguse asjatundjatest koosnev Euroopa Nõukogu nõuandev organ. Komisjon loodi aastal 1990, pärast Berliini müüri lammutamist, kui Kesk- ja Ida-Euroopa riigid vajasid kiiret riigiõiguse alast nõustamist. Oktoobris 2021 valis Justiitsministeerium Veneetsia komisjoni Eesti esindajaks Lauri Mälksoo.

## Vaata ka
* Konstitutsionalism

## Viited

## Kirjandus
*
* Lauri Bode-Kirchhoff: *Why the Road from Luxembourg to Strasbourg leads through Venice: the Venice Commission as a link between the EU and the ECtHR*, in: Kanstantsin Dzehtsiarou et al. (eds.): *Human Rights Law in Europe. The Influence, Overlaps and Contradictions of the EU and the ECHR*, Routledge 2014, p.&nbsp;55-72, 
*
*
*
*
*
*

## Välislingid
* http://www.venice.coe.int
* http://www.codices.coe.int
Kubas

**Kubas** on küla (*mazciems*) Lätis Madona piirkonnas Cesvaine vallas.

Kubas asub valla loodeosas. Aastail 2009–2021 kuulus küla Cesvaine piirkonda.

2007. aastal oli külas seitse elanikku.

## Viited
Vecumi (Cesvaine vald)

**Vecumi** on küla (*mazciems*) Lätis Madona piirkonnas Cesvaine vallas.

Vecumi asub valla lääneosas. Aastail 2009–2021 kuulus küla Cesvaine piirkonda.

Külas asuvad Saulieši muinaskalmed ehk Kalmemägi on muinsusmälestisena regionaalse kaitse all.

## Viited
Sõdurileht

**Sõdurileht** on 1994. aastast ilmuv kaitseväe ametlik häälekandja, mis kajastab kaitseväelaste teenistust nii sõnas kui pildis. Sõdurilehe lugusid kirjutavad enamasti ajateenijad.

## Välislingid
* Veebileht
* Sõdurileht
Bebri

**Bebri** on küla (*mazciems*) Lätis Madona piirkonnas Cesvaine vallas.

Bebri asub valla idaosas Kuja jõe kaldal. Aastail 2009–2021 kuulus küla Cesvaine piirkonda. Seal asub Gaigali bussipeatus.

## Viited
Diferentsihüpotees

**Diferentsihüpotees** on õiguslik vahend, millega tehakse kindlaks teo tagajärjel tekkinud kahju suurus. Võlaõiguslikus mõttes on diferentsihüpotees kahe olukorra varaline vahe. Diferentsihüpoteesi põhielemendid on reaalne olukord ning hüpoteetiline olukord.

Diferentsihüpoteesi rakendatakse näiteks olukorras, kus juhatuse liige rikkus kohustust, mille tulemusena sattus äriühing halvemasse olukorda. Sellise olukorra puhul on üks võrreldavaid olukordi see, milles oleks olnud äriühing, kui juhatuse liige ei oleks kohustust rikkunud, ning teine võrreldav olukord on reaalsus ehk seis, millesse on äriühing sattunud, kuna juhatuse liige rikkus kohustust.

## Õigus hüvitatavale kahjule

Kui isikule on tekitatud õigusvastaselt kahju, siis on tal õigus selle hüvitamisele. Hüvitatava kahju hindamisel lähtutakse diferentsihüpoteesist. Samuti saab nõuda kahju hüvitamist enne kahju tekkimist, kui on teada, et kahju võib tekkida suure tõenäosusega, näiteks ravikulude või asja korda tegemise kulude korral.

Õigus tekitatud kahju hüvitamisele tuleneb Eesti Vabariigi põhiseaduse paragrahvist 25.

## Varalise kahju suuruse kindlakstegemine

Kahju hüvitamise nõude korral hinnatakse, kas diferentsihüpoteesi järgi saab nõutavat kahju põhimõtteliselt hüvitada. Seejärel tehakse kindlaks, kas rikkumise korral on kahju teke ettenähtav ja kas kahju on hüvitatav tulenevalt lepingu sisust.

Varalise kahju kindlakstegemise eesmärgiks on asetada isik olukorda, milles ta oleks olnud, kui talle poleks kahju tekitatud. Hüvitada võidakse nii varalist kui ka mittevaralist kahju. Varalise kahju alla kuulub nii saamata jäänud tulu kui ka otsene varaline kahju. Kahjuhüvitise suuruse kindlakstegemisel on vajalik leida reaalse ja hüpoteetilise olukorra varaline vahe.

Samuti tuleb silmas pidada, et hüvitada saab üksnes kahju, kui kahju tekkimise ning lepingu rikkumise vahel esineb põhjuslik seos ning täidetud on ka võlaõigusseaduse paragrahvi 127 lõigetes 2, 3 ning 5 sätestatud täiendusi.

Diferentsihüpoteesist lähtudes tuleb hüvitatavast kahjust maha arvata igasugune kasu, mida kahjuhüvitist saav isik sai kahju tekkimise tõttu. Maha arvatavaks kasuks võib olla näiteks ajavahemik, mille võrra sai lepingupool elamut kasutada, ning selle jaoks arvutatakse välja selle hind. Kasu mahaarvamine on oluline, et kannatanu ei rikastuks kahjuhüvitise saamise tagajärjel. Samuti tuleb diferentsihüpoteesis käsitleda saamata jäänud tulu ehk summat, mida oleks õigusrikkumiseta tõenäoliselt saadud.

## Viited
Leutschach

**Leutschach** (sloveeni: *Lučane*) oli vald Austrias Steiermargi liidumaal Leibnitzi ringkonnas. 2015. aasta vallareformist saati on see Leutschach an der Weinstraße valla osa.
Silja Märdla

**Silja Märdla** (sündinud 2. detsembril 1988 Tartus) on andmeanalüütika ja andmelaonduse ekspert. 

Aastatel 2012–2018 töötas ja läbis doktorantuuri Tallinna Tehnikaülikooli geodeesia õppetooli juures. 2017. aastal kaitses doktoritöö "Regional geoid modelling by the least squares modified Hotine formula using gridded gravity disturbances". 

2018. aasta märtsis alustas ta Omnivas tööd andmeanalüütikuna, 2020. aasta oktoobris asus juhtima sealset ärianalüütika osakonda, 2022. aasta aprillis jätkas andmelao arendusmeeskonna juhina. Paralleelselt on ta Datafruit OÜ kaudu pakkunud ärianalüütika konsultatsiooni- ja arendusteenuseid. 

2023. aasta märtsist töötab tehnoloogiaettevõttes Bolt andmeanalüütika arendajana. 

## Isiklikku
Tema ema on president Kersti Kaljulaid.

## Viited

## Välislingid
* https://www.linkedin.com/in/siljamardla/
* https://www.etis.ee/CV/Silja_Mardla/est
Aleksandr Lapin

**Aleksandr Lapin** (vene keeles **Александр Павлович Лапин**; sündinud  1. jaanuaril 1964 Kaasanis) on Vene sõjaväelane. 10. jaanuaril 2023 nimetati kindralpolkovnik Aleksander Lapin Venemaa relvajõudude maavägede staabiülemaks. On teada, et see ohvitser oli viimastel kuudel kindralstaabi ülema asetäitja ja juhtis oktoobri lõpuni keskvõitlusgruppi.

Vabastati väidetavalt armeeteenistusest 2025. aasta septembri lõpul.

## Autasud
* 2022 - Venemaa Föderatsiooni kangelane

## Viited
Austraalia põhiseadus

**Austraalia põhiseadus** on Austraalia kõrgeim õigusakt. Põhiseadus kehtestab Austraalia kui konstitutsioonilise monarhiaga föderatiivse riigi ning kirjeldab Austraalia seadusandliku-, täidesaatva- ja kohtuvõimu struktuuri ja volitused.

Austraalia põhiseadus töötati välja aastatel 1891–1898, kui toimus mitu konverentsi, kus osalesid kuue Briti Austraalia koloonia esindajad. Lõplik versioon põhiseadusest kiideti heaks aastatel 1898–1900 toimunud referendumitel. Briti valitsus vaidlustas mõned põhiseaduse osad, kuid veidi muudetud põhiseadus võeti vastu. Briti monarh andis põhiseadusele oma heakskiidu 9. juulil 1900 ja see kuulutati välja 17. septembril 1900. Põhiseadus jõustus 1. jaanuaril 1901. 

Austraalia põhiseadust võib muuta ainult referendumil, mille läbiviimise protseduur on kirjas 128. paragrahvis. Põhiseaduse parandus peab pärast vastuvõtmist Austraalia parlamendis saama üleriigilisel referendumil üle poole häältest ning üle pooltes osariikides samuti rohkem kui 50% häältest. Referendumi läbiviimisprotseduuri tõttu on vähesed parandused referendumil vastu võetud. Toimunud on 44 referendumit, millest edukad olid kaheksa. Viimati muudeti Austraalia põhiseadust 1977. aastal.

## Viited
NASAMS

**NASAMS** (inglise keeles *National Advanced Surface-to-Air Missile System*) on keskmaa õhutõrje raketisüsteem, mille arendajaks on Norra ettevõte Kongsberg Defence & Aerospace (KDA) ja Ameerika Ühendriikide ettevõte RTX Corporation.

## Kasutajad
* 
* 
* : NASAMS-2
* 
* : kaks NASAMS-2 patareid
* : 2020. aastal tarnitud kaks NASAMS-3 patareid (8 laskeseadet). 2023. aasta detsembris ja 2024. aasta oktoobris sõlmiti vastavalt 200 miljoni ja 234 miljoni euro suurused tehingud täiendavate süsteemide hankimiseks.
* 
* : NASAMS-2 ja NASAMS-3
* 
* 
* 
*  

## Viited
Teede

**Teede** on eesti ja austraalia perekonnanimi.
## Nime kandjaid
* Andra Teede (sündinud 1988), eesti kirjanik
* Gaye Teede (sündinud 1946), Austraalia võrkpallur ja treener
* Helena Teede (sündinud 1933), Austraalia endokrinoloog
* Neville Hamlin Teede (1924–1992), Austraalia näitleja ja ülikooli õppejõud

## Viited
Valdes muiža

**Valdes muiža** on küla (*mazciems*) Lätis Madona piirkonnas Cesvaine vallas.

Küla asub valla idaosas. Aastail 2009–2021 kuulus see Cesvaine piirkonda.

Aastal 2007 oli külas 8 elanikku.

## Viited
Sankt Veit am Vogau

**Sankt Veit am Vogau** oli vald Austrias Steiermargi liidumaal Leibnitzi ringkonnas. 2015. aasta vallareformist saati on see Sankt Veit in der Südsteiermarki valla osa.
Radkersburgi ringkond

**Radkersburgi ringkond** oli ringkond Austrias Steiermargi liidumaal. 1. jaanuaril 2013 liideti Radkersburg Feldbachi ringkonnaga, et moodustada uus Kagu-Steiermargi ringkond.
Schwarzau im Schwarzautal

**Schwarzau im Schwarzautal** oli vald Austrias Steiermargi liidumaal Kagu-Steiermargi ringkonnas. 2015. aasta vallareformist saati on see Schwarzautali valla osa Leibnitzi ringkonnas.
Wolfsberg im Schwarzautal

**Wolfsberg im Schwarzautal** oli vald Austrias Steiermargi liidumaal Leibnitzi ringkonnas. 2015. aasta vallareformist saati on see Schwarzautali valla osa.
Alabama osariigi põhiseadus

**Alabama osariigi põhiseadus** on Alabama osariigi ühiskondlik aluslepe, mis määrab kindlaks osariigi toimimise põhialused ning isikute õigused ja kohustused.

Seadus võeti vastu 1901. aastal.

Selles on 388 882 sõna, mis teeb sellest maailma kõige mahukama põhiseaduse (sellele järgnevas, India põhiseaduses, on 145 000 sõna). Alabama põhiseadus on 12 korda pikem, kui seda on keskmine Ameerika Ühendriikide osariigi põhiseadus. USA põhiseadusest on see 51 korda pikem.
Leobeni ringkond

**Leobeni ringkond** on ringkond Austrias Steiermargi liidumaal.

Ringkond koosneb järgmistest valdadest:

* Eisenerz
* Kalwang
* Kammern im Liesingtal
* Kraubath an der Mur
* Leoben
* Mautern in Steiermark
* Niklasdorf
* Proleb
* Radmer
* Sankt Michael in Obersteiermark
* Sankt Peter-Freienstein
* Sankt Stefan ob Leoben
* Traboch
* Trofaiach
* Vordernberg
* Wald am Schoberpass
Aksu

**Aksu** on mitme koha nimi.

* Aksu ringkond, ringkond Hiinas Xinjiangis
* Aksu linn (Hiina), linn Hiinas Xinjiangis
* Aksu (Pavlodari oblast), linn Kasahstanis Pavlodari oblastis
* Aksu (Žetisu oblast), asula Kasahstanis Žetisu oblastis
* Aksu ringkond (Isparta), ringkond Türgis Isparta provintsis
* Aksu ringkond (Antalya), ringkond Türgis Antalya provintsis
Bay maakond

**Bay maakond** võib olla:

* Bay maakond (Florida), maakond  Ameerika Ühendriikides Florida osariigis
* Bay maakond (Michigan), maakond Ameerika Ühendriikides Michigani osariigis
* Bay maakond (Hiina), maakond Hiinas Xinjiangis
Vene-Ukraina sõja põhjarinne

**Vene-Ukraina sõja põhjarinne** on sõjategevuse piirkond 2022. aastal, mis hõlmas Žõtomõri oblastit, Kiievi oblastit ja Tšernihivi oblastit. 

## Sündmused
24. veebruaril 2022 vallutasid Vene väed Tšornobõli.
Põhjarinde tähtsaim Venemaa sõjaline operatsioon oli pealetung Kiievile. 
Tšernihivi piiramine toimus 24. veebruar 2022 – 4. aprill 2022, kuid lõppes Vene vägede taandumisega. 
Alates 26. veebruarist 2022 okupeerisid Vene väed osa Žõtomõri oblastist. 

### Õhurünnakud
* 2022. aasta märtsis tegid Vene väed raketilöögi Rivne polügooni pihta.

## Viited
Juhan Pukspuu

**Juhan Pukspuu** on Jaan Krossi *[[alter ego]]* romaanis "Wikmani poisid".

Teleseriaalis "Wikmani poisid" kehastas Juhan Pukspuud Ain Mäeots.
Rahvusvaheline Noorteraamatukogu

**Rahvusvahelise Noorteraamatukogu** eesmärgiks on edendada kõrgetasemelist laste ja noortekirjandust ning *The White Ravens* kataloogi valitakse igal aastal erialaekspertide poolt viimase aasta jooksul üle maailma välja antud laste ja noorte kirjanduse hulgast inspireerivad, julged, trendeloovad ja kvaliteetsed teosed, nii keele, sisu kui ka kunstiväärtuse poolest.

**Viited**
Pähn

**Pähn** on eesti perekonnanimi.

2022. aasta 1. jaanuari seisuga oli Eestis perekonnanimi Pähn 261 inimesel: 124 mehel ja 137 naisel. Perekonnanimede levikult oli Pähn meeste puhul 607. ja naiste puhul 600. kohal. Perekonnanimi Pähn on levinuim Võru maakonnas, kus neid oli maakonna 10 000 elaniku kohta 13,48.

## Nime kandjaid
*Anto Pähn, Eesti loomakasvatusteadlane (1934–2011) 
*August Pähn, Eesti vaimulik (1904–1963)
*Elmar Pähn, Eesti vaimulik (1908–1991)
*Ilja Pähn, Eesti arst (1915–2006)
*Steffi Pähn, Eesti näitleja (1995–)
*Vello Pähn, Eesti dirigent (1958–)
*Kristi Pähn, Eesti poliitik (1998–)

## Viited
Priks

**Priks** on eesti perekonnanimi.

2022. aasta 1. jaanuari seisuga oli Eestis perekonnanimi Priks 255 inimesel: 122 mehel ja 133 naisel. Perekonnanimede levikult oli Priks nii meeste kui naiste puhul 622. kohal. Perekonnanimi Priks on levinuim Jõgeva maakonnas, kus neid oli maakonna 10 000 elaniku kohta 7,17.

## Nime kandjaid
*Priidu Priks, Eesti energeetik ja poliitik (1937–)

## Viited
Suvi (perekonnanimi)

**Suvi** on eesti perekonnanimi.

2022. aasta 1. jaanuari seisuga oli Eestis perekonnanimi Suvi 375 inimesel: 169  mehel ja 206 naisel. Perekonnanimede levikult oli Suvi meeste puhul 389. kohal ja naiste puhul 324. kohal. Nimi on levinuim Jõgeva maakonnas, kus sellenimelisi isikuid oli 10 000 elaniku kohta 7,52.

## Viited
Ludza piirkond

**Ludza piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Ludza, Kārsava, Cibla ja Zilupe piirkonnad ühiseks omavalitsuseks ühendati. Uue Ludza piirkonna pindala on 2411,4 km². Tekkinud uus omavalitsus vastab pindalalt suuremalt jaolt endisele Ludza rajoonile, kui välja arvata Nautrēni vald, mis on läinud Rēzekne piirkonna koosseisu. Piirkonna halduskeskuseks on Ludza linn.

## Haldusjaotus

* Kārsava
* Ludza
* Zilupe
* Blonti vald (*Blontu pagasts*)
* Briģi vald (*Briģu pagasts*)
* Cibla vald (*Ciblas pagasts*)
* Cirma vald (*Cirmas pagasts*)
* Goliševa vald (*Goliševas pagasts*)
* Isnauda vald (*Isnaudas pagasts*)
* Istra vald (*Istras pagasts*)
* Lauderi vald (*Lauderu pagasts*)
* Līdumnieki vald (*Līdumnieku pagasts*)
* Malnava vald (*Malnavas pagasts*)
* Mežvidi vald (*Mežvidu pagasts*)
* Mērdzene vald (*Mērdzenes pagasts*)
* Nirza vald (*Nirzas pagasts*)
* Ņukši vald (*Ņukšu pagasts*)
* Pasiene vald (*Pasienes pagasts*)
* Pilda vald (*Pildas pagasts*)
* Pureņi vald (*Pureņu pagasts*)
* Pušmucova vald (*Pušmucovas pagasts*)
* Rundēni vald (*Rundēnu pagasts*)
* Salnava vald (*Salnavas pagasts*)
* Zaļesje vald (*Zaļesjes pagasts*)
* Zvirgzdene vald (*Zvirgzdenes pagasts*)

## Viited

## Välislingid
*Ludza piirkonna koduleht
Süžee

**Süžee** on jutustava teose aine, sündmustiku põhisisu; ka teose tegevuskäik kunstilises korrastatuses (vastandina faabulale).
Sosnivka

**Sosnivka** (ukraina Соснівка) on linn Ukrainas Lvivi oblastis Tšervonohradi rajoonis. 2019. aastani kuulus Tšervonohradi haldusalasse. Sosnivka asub Bugi vasakul kaldal, Tšervonohradist umbes 10 km lõunas ja Lvivist ligikaudu 55 km kirdes.

Sosnivka loodi kaevandusasulate liitmise teel 1955. aastal. 1957. aastal sai aleviks ja 1968. aastal linnaõigused.

## Viited
Eisenerz

**Eisenerz** ([ˈaɪ̯zn̩ˌʔeːɐ̯t͡s]; "Rauamaak") on turuplats ja vana kaevanduslinn *(Stadt)* Austrias Steiermargi liidumaal, piki raudteed 109 km Grazis loodes. See asub sügavas Erzbachi orus, mida domineerivad idas Pfaffenstein (1871 m), läänes Kaiserschild (2084 m) ja lõunas Erzberg (1465 m). Seal asub keskaegne kindluskirik, gooti stiilis ehitis, mille rajas 13. sajandil Rudolf von Habsburg ja mis ehitati 16. sajandil ümber.

Möödunud sajandi vahetusel andis Erzberg ('maagimägi') nii rikkalikku maaki, et seda kaevandati suvekuudel vabas õhus nagu kivi. On dokumentaalseid tõendeid kaevanduste töötamise kohta juba 12. sajandil. Nad andsid tööd 2000–3000 kätepaarile suviti ja umbes poole vähemale talviti ning kaevandati umbes 800 000 tonni rauda aastas. Teise maailmasõja ajal asus siin Mauthauseni koonduslaagri all-laager. See andis kohalikule tööstusele orjatööjõudu. Eisenerzi ühendas kaevandustega Erzbergi raudtee, 23 km pikkune julge inseneritöö, mis oli ehitatud Abti hammaslattsüsteemile. See läbis pastoraalse maastiku, enne kui laskus Vordernbergi, Erzbergi lõunaküljel asuvasse rauakaubanduse keskusse. Eisenerzil oli siis veel 25 ahju, mis tootsid kvaliteetset rauda ja eriti terast. Tänapäeval toimuvad Erzbergil motokrossivõistlused, mida nimetatakse Erzbergi rodeoks.

Eisenerzis asub ka sõltumatu plaadifirma Napalm Records, mis on keskendunud peamiselt *[[heavy metal]]*'ile ja *[[hard rock]]*'ile. Ettevõte asutati 1992. aastal Eisenerzis, kuid sellest on saanud metallitöö valdkonnas silmapaistev kaubamärk ning täna on sellel harukontorid Berliinis ja New Yorgis.

Mõne kilomeetri kaugusel Eisenerzist loodes seisab Leopoldsteini loss ja selle lähedal on Leopoldsteini järv. See tumerohelise veega 618 m kõrgusel ja igast küljest kõrgete tippudega ümbritsetud järv ei ole suur ja selle sügavus on 30 m.

## Ajalugu

Eisenerzis oli vase sulatamine 15.–13. sajandil eKr üks peamisi tegevusalasid.

## Viited
Kammern im Liesingtal

**Kammern im Liesingtal** on vald *(Marktgemeinde)* Austrias Steiermargi liidumaal Leobeni ringkonnas.

Kammern im Liesingtal asub Liesingi orus Kirde-Steiermargis, Ülem-Steiermargi keskosas.

## Viited
Konstantin Jarošenko

**Konstantin Vladimirovitš Jarošenko** (*Константи́н Влади́мирович Яроше́нко*; sündinud 13. oktoobril 1968 Rostov Doni ääres) on Venemaa lendur, kes osales diplomaatilises intsidendis Venemaa ja USA vahel. 

28. mail 2010 arreteeriti ta Libeerias operatsiooni Relentless (inglise keeles 'halastamatu') raames, süüdistatuna suurte kokaiinipartiide transportimise ettevalmistamises, viidi Ameerika Ühendriikidesse ja 7. septembril 2011 mõisteti 20 aastaks vangi. 27. aprillil 2022 vahetati USA kodaniku Trevor Reidi vastu ja anti Venemaale välja. 28. oktoobril 2022 nimetas Venemaa president Vladimir Putin ta Vene Föderatsiooni Avaliku Koja liikmeks.

## Elukäik
1991. aastal lõpetas ta Krasnokutski tsiviillennunduse lennukooli Saratovi oblastis, mille järel töötas An-32 kaaspiloodina Rostov Doni ääres helikopteritehases. Alates 1998. aastast on ta ühekordsete lepingute alusel tegelenud reisijate ja kauba lennutranspordiga Aafrika riikides, kus kasutatakse An-32 lennukeid. Ta on Rostov Doni ääres asuva lennundusettevõtte RostAvia omanik.

### Vahistamine, diplomaatiline intsident ja kohus
Jarošenko naise sõnul lendas ta 18. mail 2010 Libeeriasse uut lepingut läbi rääkima, varem polnud ta selles riigis käinud. Libeeria Vabariigi riikliku julgeolekuagentuuri (ANBRL) ohvitserid vahistasid 28. mail 2010 Jarošenko Libeeria pealinnas Monrovias, süüdistatuna suure kokaiinipartii transportimises. 30. mail 2010 andsid Libeeria ametivõimud ta USA justiitsministeeriumi Narkootikumidevastase Võitluse Ameti (DEA) töötajatele üle, tuginedes USA New Southern Districti ringkonnakohtu vahistamismäärusele. 19. juulil saatis Venemaa saatkond Washingtonis USA välisministeeriumile noodi, milles juhib tähelepanu asjaolule, et diplomaatilisi teenistusi ei teavitatud õigeaegselt Vene piloodi kinnipidamisest. Vene diplomaadid väidavad, et 1963. aasta konsulaarsuhete Viini konventsiooni pole kunagi nii tõsiselt rikutud – esimest korda tabasid Ameerika luureagentuurid Venemaa kodaniku kolmandas riigis, et viia ta salaja USA-sse. 7. septembril 2011 mõistis USA New Yorgi osariigi lõunapiirkonna ringkonnakohus ta 20 aastaks vangi 4 tonni kokaiini smugeldamises USA-sse.

27. aprillil 2022 vahetati Türgis ta varem süüdi mõistetud ja Venemaal karistust kandva USA kodaniku Trevor Reidi vastu. 

### Vene Föderatsiooni Avalik Koda
28. oktoobril 2022 nimetas Venemaa president Vladimir Putin ta Venemaa Avaliku Koja liikmeks. Koda korraldab riigiduuma lugemisel olevate ühiskondlikult oluliste seadusandlike projektide avalikke arutelusid.

## Viited

## Välislingid
* "Putin andis USA-s vangis olnud narkoärimehele tähtsa ametikoha" ERR, 28. oktoober 2022
Norman Rockwell

**Norman Perceval Rockwell** (3. veebruar 1894 New York – 8. november 1978 Stockbridge, Massachusetts) oli USA kunstnik ja illustraator. Rockwell oli tuntud ajakirja The Saturday Evening Post esikaanele loodud igapäevaelu kujutavate illustratsioonide poolest.

Rockwell hakkas kunsti õppima 16-aastaselt. Ta õppis National Academy of Designis ja hiljem New Yorgi Art Students League'is. Tema esimene suurem töö oli Carl H. Claudy raamatule "Tell Me Why: Stories about Mother Nature" loodud illustratsioonid.

Pikaajaline töö The Saturday Evening Postis sai alguse, kui ajakirja juures töötanud Clyde Forsythe aitas Rockwellil ajakirjale oma töid esitada. Rockwelli loodud esimene ajakirja esikaas avaldati 20. mail 1916. Rockwell töötas ajakirja juures kokku 47 aastat ja tegi kokku 321 esikaant. Rockwelli populaarsus ajakirja The Saturday Evening Post juures tõi talle veel mitmeid pakkumisi teistelt ajakirjadelt.

Rockwell oli lisaks ka maalikunstnik. Ta tegi portreid teiste seas Eisenhowerist, Kennedyst, Johnsonist ja Nixonist, samuti välismaistest poliitikutest nagu Jamāl ‘Abd an-Nāşir ja Jawaharlal Nehru.

Stockbridge'is asub temanimeline muuseum, kus asuvad paljud tema tööd.


"Freedom From Want" - NARA - 513539.jpg|"Freedom from Want" (1943). Osa neljaosalisest seeriast "Neli vabadust".
1921-6-4 No Swimming - Norman Rockwell.jpg|Rockwelli loodud The Saturday Evening Posti esikaas (4. juuni 1921)
SaturdayEveningPost27Sep1924.jpg|The Saturday Evening Posti esikaas (27. september 1924)


## Viited

## Välislingid

* Norman Rockwell Museum
Indrāni (Indrāni vald)

**Indrāni** on küla (*ciems*) Lätis Madona piirkonnas Indrāni vallas.

Indrāni asub valla loodeosas Riiast 203 kilomeetri kaugusel Liede jõe kaldal. Seal asuvad Piekalnese ja Indrāni bussipeatus. Aastail 2007–2021 kuulus küla Lubāna piirkonda.

Külas kasvav Ozolsala saar ümbermõõduga 6,13 meetrit on looduskaitse all.

## Elanike arv


* 97 (2007)
* 37 (2018)

* 34 (2022)
* 29 (2025)


## Viited
Apogi

**Apogi** on küla (*mazciems*) Lätis Madona piirkonnas Indrāni vallas.

Apogi asub valla põhjaosas Mandauga jõe kaldal. Aastail 2007–2021 kuulus küla Lubāna piirkonda.

## Viited
Nailja Asker-zade

**Nailja Vagif kõzõ Asker-zade** (aserbaidžaani Nailə Vaqif qızı Əsgərzadə; sündinud 13. detsembril 1987 Bakuus) on Venemaa ajakirjanik ja telesaatejuht.

## Elulugu
Ta on lõpetanud Prantsuse erikooli Volgogradis kuldmedaliga ja Volgogradi Riikliku Ülikooli majandusteaduskonna. 2019 kaitses Moskva Riiklikus Rahvusvaheliste Suhete Instituudis magistritööd rahvusvahelise rahanduse erialal ja sai magistrikraadi. Magistritöö töö teema oli rahvusvaheliste sanktsioonide tagajärgedest Venemaa finantssektorile.

Pärast Moskvasse kolimist töötas algul NTV-s majandusuudiste alal, seejärel RBC-TV rahvusvahelise toimetajana ning ajalehe Kommersant majandusosakonnas (2007–2010). Aastatel 2010–2011 oli ta ajalehe Vedomosti majandusajakirjanik.

Rossija-24-s alustas Askerzade tööd intervjueerijana, seejärel luges uudiseid, koostas perioodiliselt ülevaateid majandussündmustest ja foorumitest. 1. oktoobril 2015 oli esimest korda eetris saade “Tööpäeva pärastlõunal”, kus ta intervjueeris Venemaa suurimaid ettevõtjaid ja ametnikke. Alates 5. septembrist 2016 oli ta telekanali Rossija-1 peamise uudistesaate „Vesti“ majandustoimetaja.

Alates 2020. aasta aprillist on teinud dokumentaalsaadete tsüklit „Ohtlik viirus“ koroonavaktsiini väljatöötamisest Venemaal. Saate jaoks tehti mitu eksklusiivset intervjuud koos kaadritega Venemaa haiglate “punastest tsoonidest”.

30. juunist 2021 on ta telesaate „Otseliin Vladimir Putiniga“ saatejuht. 2021. aastal näidati telekanalis Rossija-1 tema dokumentaalfilme 1991. aasta sündmustest: “Riiklik Erakorralise Seisukorra Komitee 30 aastat hiljem” (esmaeeter 15. augustil) ja “30 aastat liiduta” (esmaeeter 5. detsembril).

## Sanktsioonid

4. mail 2022 kehtestas Ühendkuningriik talle viisa- ja majandussanktsioonid. 17. oktoobril 2022 kanti Kanada sanktsioonide nimekirja kui "Venemaa desinformatsiooni agent".

## Viited
Aleksandr Tšaiko

**Aleksandr Jurjevitš Tšaiko** (vene keeles *Александр Юрьевич Чайко*; sündinud 27. juulil 1971 Golitsõnos Odintsovski rajoonis Moskva oblastis) on Venemaa sõjaväelane, kindralpolkovnik (2021).

## Elulugu
1988 lõpetas Moskva Suvorovi sõjakooli ja 1992 Moskva kõrgema sõjalise juhtimiskooli. Pärast kõrgkooli lõpetamist töötas rühmaülema, kompaniiülema, pataljoni staabiülema ja pataljoniülemana Venemaa Föderatsiooni üksustes Saksamaal ja Moskva sõjaväeringkonnas.

2001 lõpetas Venemaa Föderatsiooni Relvajõudude Ühisakadeemia. 2001–2006 laskurpolgu staabiülem ja polgu komandör Moskva sõjaväeringkonnas. 2006–2007 27. eraldiseisva kaardiväe laskurbrigaadi ülem, 2007–2009 2. kaardiväe laskurdiviisi komandör. Oktoobrist 2009 473. ringkonna nooremspetsialistide koolituskeskuse (PUrVO) juhataja 2012. aastal lõpetas Venemaa Föderatsiooni Relvajõudude Kindralstaabi Sõjaväeakadeemia.

Alates juunist 2013 Kesksõjaväeringkonna armee ülema asetäitja. 8. juulist 2014 20. kaardiväe armee ülem, 2014–2017 1. kaardiväe tankiarmee komandör. 2017–2018 Ida sõjaväeringkonna ülema esimene asetäitja. Venemaa Föderatsiooni Relvajõudude Kindralstaabi Sõjaväeakadeemia ülema asetäitja. Veebruarist 2019  novembrini 2021 Venemaa Föderatsiooni Relvajõudude Kindralstaabi ülema asetäitja. Septembrist 2019 novembrini 2020 ja veebruarist juunini 2021 Venemaa sõjalise kontingendi ülem Süüria Araabia Vabariigis. 12. novembrist 2021 6. oktoobrini 2022 Ida sõjaväeringkonna ülem.

## Rahvusvahelised sanktsioonid
29. juunil 2022 kanti ta Ühendkuningriigi sanktsioonide nimekirja kui isik, kes aitas kaasa Süüria tsiviilelanikkonna vastu suunatud repressioonidele ja vastutab Bashar al-Assadi režiimi toetamise eest.

## Viited
Florence Fuller

**Florence Ada Fuller** (1867 Port Elizabeth – 17. juuli 1946 Gladesville, Uus-Lõuna-Wales) oli Lõuna-Aafrikas sündinud Austraalia kunstnik.

Fuller sündis Port Elizabethis toonases Briti Kapimaa koloonias. Tal on mitu venda ja õde, teiste seas Amy ja Christie, kellest said lauljad. Tema perekond kolis Melbourne'i, kui ta oli veel lapseeas. Melbourne'is õppis ta maalimist oma onu Robert Hawker Dowlingi ja kunstiõpetaja Jane Sutherlandi käe all. Ta õppis ka Victoria Rahvusgalerii kunstikoolis. 1880. aastate lõpus sai ta kutseliseks kunstnikuks.

1892. aastal lahkus ta Austraaliast ja suundus esmalt Lõuna-Aafrikasse, kus ta kohtus ja maalis Briti päritolu Lõuna-Aafrika ärimehe Cecil Rhodese jaoks. Pärast seda läks ta Euroopasse, kus ta järgneva kümnendi elas ja õppis. Aastatel 1895–1904 eksponeeriti tema töid kunstinäitusel Pariisi Salongis ja Londoni Kuninglikus Kunstiakadeemias.

1904. aastal naasis ta Austraaliasse ja asus elama Perthi. Ta sai Teosoofia Seltsi aktiivseks liikmeks ja maalis osad oma tuntumad tööd, sh "Golden Hour", mida on Austraalia Rahvusgalerii nimetanud "meistriteoseks". 1908. aastal reisis ta palju ringi, elas mõnda aega Indias ja Inglismaal. Lõpuks kolis ta Sydneysse, kus õpetas Kaunite Tarbekunstide Koolis aktijoonistust. Kooli olid avanud Uus-Lõuna-Walesi naiskunstnike ühing. 1927. aastal paigutati ta Gladesville'i vaimuhaiglasse, kus ta 1946. aastal suri. Ta on maetud Rookwoodi kalmistule.

Fuller maalis peamiselt portreid ja maastike. 1914. aastal oli Fuller esindatud kolmes Austraalia ja ühes Lõuna-Aafrika galeriis, mis tegi temast sel ajal kunstigaleriides enim esindatud Austraalia naiskunstniku. Ta langes seejärel unustusse ja sageli jäeti ta välja ka Austraalia kunstnike teatmeteostest. Praegu on paljud tema maalid Austraalia kunstikogudes: Lõuna-Austraalia Kunstigaleriis, Lääne-Austraalia Kunstigaleriis, Austraalia Rahvusgaleriis, Victoria Rahvusgaleriis ja Austraalia Rahvuslikus Portreegaleriis.

## Viited

## Välislingid
Wojak

**Wojak** (poola keelest  [vɔjak], "sõdur" või "võitleja"), tuntud ka kui **Feels Guy**, on interneti-meem, mis on oma algsel kujul lihtne, mustade piirjoontega koomiksijoonistus melanhoolilise näolimega kiilakast mehest. Wojaki illustratsiooni päritolu pole teada. 

Meem sai populaarseks 4chanis, kus tegelast seostati fraasidega, nagu "Ma tean seda tunnet, vend" ("I know that feel, bro"), "see tunne" ("that feel") või "see tunne, millal" ("that feel when").

## Viited
Rēzekne piirkond

**Rēzekne piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Rēzekne ja Viļāni piirkonnad ühiseks omavalitsuseks ühendati. Uue Rēzekne piirkonna pindala on 2809 km². Tekkinud uus omavalitsus vastab pindalalt üldiselt endisele Rēzekne rajoonile, kui välja arvata Nautrēni vald, mis läks Ludza rajoonist aastal 2009 Rēzekne piirkonna koosseisu. Piirkonna halduskeskuseks on Rēzekne linn, mis aga piirkonna koosseisu ei kuulu.

## Haldusjaotus

Piirkond jaguneb parema haldamise nimel viieks allüksuseks.

Viļāni allüksus koosneb Dekšārese, Sokolki ja Viļāni vallast ning Viļāni linnast. Sisuliselt vastab see endisele Viļāni piirkonnale.

Dricāni allüksus koosneb  Dricāni, Gaigalava, Kantinieki, Nagļi, Ozolmuiža, Rikava, Sakstagalsi ja Stružāni vallast.

Nautrēni allüksus koosneb Audriņi, Bērzgale, Ilzeskalnsi, Lendži, Nautrēni ja Vērēmi vallast.

Kaunata allüksus koosneb Čornaja, Griškāni, Kaunata, Mākoņkalnsi ja Stoļerova vallast.

Malta allüksus koosneb Feimaņi, Lūznava, Malta, Ozolaine, Puša ja Silmala vallast.

## Viited

## Välislingid
*Rēzekne piirkonna koduleht
Mautern in Steiermark

**Mautern in Steiermark** on vald (*Marktgemeinde*) Austrias Steiermargi liidumaal Leobeni ringkonnas.

## Sõprusomavalitsused

* Mautern an der Donau, Austria (1983)
* Tipperary, Iirimaa (2006)

## Viited
Vilho Lampi

**Vilho Henrik Lampi** (19. juuli 1898 Oulu – 17. märts 1936 Oulu) oli soome maalikunstnik.

## Elulugu
Vilho Lampi elas suurema osa oma elust Liminkas Oulu lähedal. Aastatel 1921–1925 õppis Lampi Helsingi kunstiakadeemias, mille lõpetamise järel pöördus ta Liminkasse tagasi. Kodutalus elades osales ta talutöödes ja pidi nende kõrvalt maalimiseks aega leidma.

Vilho Lampi lõpetas 17. märtsil 1936 elu enesetapuga viskudes Oulus raudteesillalt jõkke.

## Looming
Oma loomingus kujutas Lampi põhiliselt kodukoha Liminka loodust, eluolu ja inimesi. Samuti maalis ta palju autoportreesid. 14 aasta jooksul maalis ta umbes 550 pilti. Tema varajane looming aastatel 1922–1925 oli ekspressionismimõjuline. Lampi loominguperioodi aastatel 1929–1931 kutsutakse "heroiliseks", mil ta maalis jõulisi ja dramaatilisi teoseid. 1931. aastal külastas ta Pariisi. Selle tulemusel muutus ta kunstilooming klassikalisemaks ja uusasjalikumaks.

## Galerii

Pilt:Vilho Lampi. Liminganjoki. 1934.jpg|"Liminka jõgi" (1934)
Pilt:Viljamakasiini. Vilho Lampi. 1929.jpg|"Magasiniait" (1929)
Pilt:Vilho Lampi. Maalaismaisema.jpg|"Maastik" (1929)
Pilt:Vilho Lampi - Ponderer.jpg|"Mõtiskleja" (1929)
Pilt:Vilho_Lampi_self_portrait_1932.jpg|"Autoportree" (1932)
Pilt:Lampi, Siltatanssit.jpg|"Sillatants" (1930)


## Viited
John Peter Russell

**John Peter Russell** (16. juuni 1858 Sydney – 30. aprill 1930 Sydney) oli Austraalia impressionistlik kunstnik.

Ta sündis ja kasvas üles Sydneys. Enne täiskasvanud saamist asus ta Euroopasse kunsti õppima, kus sõbrunes kaasõpilase ja hilisema maailmakuulsa kunstniku Vincent van Goghiga.

Ta abiellus itaallanna Marianna Mattioccoga, kes oli olnud Auguste Rodini modell. Nad asusid elama Bretagne'i ranniku lähedal asuvale saarele Belle-Île. 1890. aastatel külastas saart Henri Matisse, kellele Russell tutvustas impressionismi ja Van Goghi.

Vaatamata sellele, et Russell tegi palju maale ja säilitas lähedased suhted Euroopa avangardismiga, pani ta oma maale näitustele üles harva. Ta oli isalt saanud suure päranduse ega tundnud seetõttu huvi kunstist raha tegemise vastu. Pärast seda, kui Russelli abikaasa 1908. aastal suri, hävitas leinast vaevatud Russell sajad oma teosed. Vanas eas naasis ta Sydneysse.

Pärast Russelli surma aitas tema nõbu Thea Proctor tutvustada tema tööd ning 20. sajandi lõpuks oli tänu biograafiatele ja näitustele taastunud Russelli maine silmapaistva kunstnikuna. Tänapäeval asuvad paljud Russelli maalid paljudes Austraalia ja Euroopa galeriides ja kunstimuuseumides, sh Pariisis Orsay muuseumis ja Rodini muuseumis.


Vincent_van_Gogh_-_s0273V1962_-_Van_Gogh_Museum.jpg|Vincent van Goghi portree (1886). Russelli maalitud portree oli esimene Van Goghist tehtud portree, mis valmis Van Goghi eluajal. Van Goghi muuseum, Amsterdam.
John Peter Russell - Roc Toul (Roche Guibel), 1904.jpg|"Roc Toul (Roche Guibel)" (1904), Queenslandi Kunstigalerii, Brisbane.
Mrs. Russell among the flowers in the garden of Goulphar by John Peter Russell.jpg|"Mrs. Russell among the Flowers in the Garden of Goulphar, Belle-Île" (1907). Orsay muuseum.
John Peter Russell Antibes.jpg|"Antibes" (u. 1890). Uus-Lõuna-Walesi Kunstigalerii, Sydney.


## Viited

## Välislingid
Okka-roisknööbik

**Okka-roisknööbik** (*Paragymnopus perforans*, varem *Gymnopus perforans* ja *Micromphale perforans*) on sugukonda *[[Omphalotaceae]]* metskõrgese perekonda kuuluv seeneliik.

Okka-roisknööbik ei ole söödav.

Pruunikas, tugevalt rihveljas seenekübar on läbimõõduga 0,5–1,5 cm. Seeneliha on pruunikas, katki hõõrudes tugeva roisklõhnaga.

Okka-roisknööbik on levinud holarktikas. Eestis väga sage, üks tavalisemaid lehikseeni. Kasvab kuusikutes kuuseokkavarisel.

## Viited

## Välislingid

*
Kraubath an der Mur

**Kraubath an der Mur** on vald *(Marktgemeinde)* Austrias Steiermargi liidumaal Leobeni ringkonnas.

Selle koha nime on mainitud palju kordi 11.-13. sajandi ürikutes ja seda kirjutatakse regulaarselt kui *"Chrowat"*, mis on nime "Horvaat" kohanime variant.

Kraubath an der Mur asub Muri oru keskosas Leobeni ja Knittelfeldi vahel.

## Viited
Machina Faust

**"Machina Faust"** on 2022. aastal esilinastunud Kaupo Kruusiaugu dokumentaalfilm muusik Maria Fausti elust. 

Eesti Filmiajakirjanike Ühing valis selle Eesti aasta filmiks.

## Viited
Zbigniew Herbert

**Zbigniew Herbert** (29. oktoober 1924 Lwów – 28. juuli 1998 Varssavi) oli poola luuletaja, esseist ja näitekirjanik.

1944. aastal kolis koos vanematega Poolasse Punaarmee eest.

Poola linnas Kielce on tema mälestuseks püstitatud Arkadiusz Latose loodud büst.

Herberti luuletused on klassitsistlikud, innustatud antiikkirjandusest.

## Viited
Stipa-Caproni

**Stipa-Caproni** (ka **Caproni Stipa**) oli Itaalia eksperimentaalne lennuk, mille konstrueeris 1932. aastal insener ja leidur Luigi Stipa (1900–1992) ning ehitas lennukitootja Caproni. 

Lennukit iseloomustas õõnes tünnikujuline kere, mille mootor ja propeller olid kerega ümbritsetud; tööpõhimõttelt sarnanes see tänapäevaste reaktiivlennukitega. Kuigi Regia Aeronautica (Itaalia kuninglikud õhujõud) ei võtnud Stipa-Caproni disaini lennukite ehitamisel kasutusele, mõjutas selle konstruktsioon reaktiivjõu väljatöötamist.

## Omadused

Lennuk oli teiste toonaste lennukitega võrreldes võimeline kiiremini tõusma ning oli lennu ajal teistest stabiilsem, samuti vaiksem, kuid õhutakistus oli teiste omast suurem.

## Pilte

Fail:Stipa Caproni in volo.jpg|Stipa-Caproni õhus
Fail:Caproni Stipa from front.jpg|Stipa-Caproni otsevaade
Fail:Fasi della costruzione della carlinga dello Stipa-Caproni 05.jpg|Stipa-Caproni ehitamine
Fail:Fasi della costruzione della carlinga dello Stipa-Caproni 09.jpg|Stipa-Caproni tagantvaates
Fail:Stipa-Caproni front quarter view.jpg|Stipa-Caproni
Fail:Stipa e Antonini davanti l'aero 01.gif|Stipa ja piloot Antonini lennuki juures
Fail:Stipa-Caproni 3.jpg|Lennukimootor


## Vaata ka
* eksperimentaallennuk

## Viited

## Välislingid
* Video lennuki õhkutõusust
Maksa-põldseen

**Maksa-põldseen** (*Cyclocybe erebia*) on kandseente hulka kuuluv seeneliik perekonnast Cyclocybe.

Kasvab metsades, puisniitudel ja rohtunud paikades. Eestis esineb harva, augustist oktoobrini.

Seen on värskelt söödav, kuid kirjanduses peetud sageli mittesöödavaks.

## Viited

## Välislingid
* Maksa-põldseen andmebaasis eElurikkus
Sankt Stefan ob Leoben

**Sankt Stefan ob Leoben** on vald *(Gemeinde)* Austrias Steiermargi liidumaal Leobeni ringkonnas.

Sankt Stefan asub Muri orus u. 15 km Leobenist läänes Steiermargi geograafilises keskmes.

## Viited
Trofaiach

**Trofaiach** on linn *(Stadt)* Austrias Steiermargi liidumaal Leobeni ringkonnas, Teise maailmasõja järgse Suurbritannia sektori põgenikelaagri asupaik.

## Tuntud inimesi

* Josef Forster (1838–1917), helilooja, kirjutas mitu tol ajal edukat, kuid nüüdseks unustatud ooperit
* Hellmuth Stachel (* 1942), kasvas üles Trofaiachis, Austria matemaatik ja Viini Tehnikaülikooli geomeetriaprofessor
* Hannes Arch (1967–2016), vigurlendur, esimene Austria osaleja Red Bull Air Race'i sarjas 
* Monika Maierhofer (* 1967), endine suusasportlane

## Viited
Sankt Peter-Freienstein

**Sankt Peter-Freienstein** on vald (*Marktgemeinde*) Austrias Steiermargi liidumaal Leobeni ringkonnas.

Vald asub Eisenerzi Alpide Vordernbergeri oru kaguservas.

## Viited
Wald am Schoberpaß

**Wald am Schoberpaß** on vald (*Gemeinde*) Austrias Steiermargi liidumaal Leobeni ringkonnas.

Schoberi kuru (kõrgusel 849 m) on kõrge mäekuru vallas. Wald am Schoberpaß asub Schoberi kurul Niederen Tauerni ja Eisenerzi Alpide vahel. Kuru on veelahkmeks Paltenile, mis voolab Ennsi jõkke, ja Liesingile, mis voolab Muri jõkke.

## Viited